CELEX: C2005/217/49
Language: et
Date: 2005-09-03 00:00:00
Title: Kohtuasi C-184/05: Eelotsusetaotlus, mille esitas Hoge Raad der Nederlanden 22. aprilli 2005. aasta otsusega kohtuasjas Twoh International B.V. versus Staatssecretaris van Financiën

3.9.2005   
            
            
               ET
            
            
               Euroopa Liidu Teataja
            
            
               C 217/25
            
         Eelotsusetaotlus, mille esitas Hoge Raad der Nederlanden 22. aprilli 2005. aasta otsusega kohtuasjas Twoh International B.V. versus Staatssecretaris van Financiën
   (Kohtuasi C-184/05)
   (2005/C 217/49)
   Kohtumenetluse keel: hollandi
   Euroopa Ühenduste Kohus on saanud Hoge Raad der Nederlanden'i 22. aprilli 2005. aasta otsusega esitatud eelotsusetaotluse kohtuasjas Twoh International B.V. v. Staatssecretaris van Financiën, mis saabus kohtukantseleisse 25. aprillil 2005.
   Hoge Raad der Nederlanden (Madalmaad) küsib Euroopa Kohtult eelotsust järgmises küsimuses:
   Kas nõukogu kuuenda direktiivi (1) artikli 28c punkti A alapunkti a koosmõjus direktiiviga vastastikuse abi kohta (2) ja määrusega (3) tuleb tõlgendada nii, et kui saabumisliikmesriik pole olulist teavet vabatahtlikult edastanud, siis peab lähetamise või vedamise liikmesriik oletatavalt saabumisliikmesriigilt teavet paluma ning arvestama saadud teabega kaupade lähetamise või vedamise tõendamise menetluses?
   
      (1)  Nõukogu 17. mai 1977. aasta kuues direktiiv 77/388/EMÜ kumuleeruvate käibemaksudega seotud liikmesriikide õigusaktide ühtlustamise kohta – ühine käibemaksusüsteem: ühtne maksubaas (EÜT L 145, 13.6.1977, lk 1).
   
      (2)  Nõukogu 19. detsembri 1977. aasta direktiiv 77/799/EMÜ liikmesriikide pädevate asutuste vastastikuse abi kohta otsese maksustamise valdkonnas (EÜT L 336, 27.12.1977, lk 15) (muudetud direktiiviga 92/12/EÜ) (EÜT L 76, 23.3.1992, lk 1).
   
      (3)  Nõukogu 27. jaanuari 1992. aasta määrus (EMÜ) nr 218/92 haldusasutuste koostöö kohta kaudse maksustamise (käibemaks) valdkonnas (EÜT L 24, 1.2.1992, lk 1).